## Odluka o izmjenama i dopunama Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, voditelja radnih skupina za pripremu pregovora po pojedinim poglavljima pregovora - pravne stečevine Europske unije, članova Ureda glavnog pregovarača i članova Tajništva Pregovaračke skupine

### NN 39/2009 (31.3.2009.), Odluka o izmjenama i dopunama Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, voditelja radnih skupina za pripremu pregovora po pojedinim poglavljima pregovora - pravne stečevine Europske unije, članova Ureda glavnog pregovarača i članova Tajništva Pregovaračke skupine

**VLADA REPUBLIKE HRVATSKE**

883

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), te na temelju odredbi Odluke o uspostavljanju strukture za pregovore o pristupanju Republike Hrvatske Europskoj uniji (»Narodne novine«, br. 49/2005, 46/2006 i 41/2008), Vlada Republike Hrvatske je na sjednici održanoj 25. ožujka 2009. godine donijela

ODLUKU

O IZMJENAMA I DOPUNAMA ODLUKE O IMENOVANJU ČLANOVA DRŽAVNOG IZASLANSTVA REPUBLIKE HRVATSKE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI, ČLANOVA PREGOVARAČKE SKUPINE ZA VOĐENJE PREGOVORA O PRISTUPANJU REPUBLIKE HRVATSKE EUROPSKOJ UNIJI, VODITELJA RADNIH SKUPINA ZA PRIPREMU PREGOVORA PO POJEDINIM POGLAVLJIMA PREGOVORA – PRAVNE STEČEVINE EUROPSKE UNIJE, ČLANOVA UREDA GLAVNOG PREGOVARAČA I ČLANOVA TAJNIŠTVA PREGOVARAČKE SKUPINE

I.

U Odluci o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, voditelja radnih skupina za pripremu pregovora po pojedinim poglavljima pregovora – pravne stečevine Europske unije, članova Ureda glavnog pregovarača i članova Tajništva Pregovaračke skupine (»Narodne novine«, br. 49/2005, 120/2005, 13/2006, 135/2006, 18/2008, 92/2008, 114/2008 i 125/2008), u točki II. podtočke 7., 12. i 14. mijenjaju se i glase:

»7. Miroslav Kovačić, član Pregovaračke skupine zadužen za poglavlja pregovora – pravne stečevine Europske unije Prometna politika, Informacijsko društvo i mediji te Trans-europske mreže;

12. mr. sc. Kristian Turkalj, ravnatelj, Ministarstvo pravosuđa – član Pregovaračke skupine zadužen za poglavlja pregovora – pravne stečevine Europske unije Pravda, sloboda i sigurnost te Pravosuđe i temeljna ljudska prava;

14. Branko Baričević, veleposlanik – šef Misije Republike Hrvatske pri Europskim zajednicama;«.

II.

U točki IV. podtočke 1., 5., 23., 30. i 31. mijenjaju se i glase:

»1. mr. sc. Dubravka Vlašić Pleše, ravnateljica, Ministarstvo vanjskih poslova i europskih integracija – tajnica Pregovaračke skupine – za radnu skupinu Sloboda kretanja roba;

5. Teja Kolar, načelnica, Ministarstvo gospodarstva, rada i poduzetništva – za radnu skupinu Javne nabave;

23. Gordana Demšer, načelnica, Ministarstvo pravosuđa – za radnu skupinu Pravosuđe i temeljna ljudska prava;

30. Ivana Sučić, ravnateljica, Ministarstvo gospodarstva, rada i poduzetništva – za radnu skupinu Vanjski odnosi;

31. Ines Troha Brdar, načelnica, Ministarstvo vanjskih poslova i europskih integracija – za radnu skupinu Vanjska, sigurnosna i obrambena politika;«.

III.

U točki VI. podtočke 3., 4., 8., 10., 14. i 15. mijenjaju se i glase:

»3. Marijana Juras, Ministarstvo vanjskih poslova i europskih integracija, zadužena za poglavlje pregovora – pravne stečevine Europske unije Sloboda kretanja roba;

4. Danijel Gortan, Ministarstvo vanjskih poslova i europskih integracija, zadužen za poglavlja pregovora – pravne stečevine Europske unije Tržišno natjecanje te Poduzetništvo i industrijska politika;

8. Suzana Drešaj, Ministarstvo vanjskih poslova i europskih integracija, zadužena za poglavlja pregovora – pravne stečevine Europske unije Porezi te Carinska unija;

10. Antun Herceg, Ministarstvo vanjskih poslova i europskih integracija, zadužen za poglavlje pregovora – pravne stečevine Europske unije Okoliš;

14. Marija Zuanović, Ministarstvo vanjskih poslova i europskih integracija, zadužena za koordinaciju općih zadaća i poslova koji proizlaze iz pregovora, a u djelokrugu su Tajništva Pregovaračke skupine;

15. Ivona Martinuš, Ministarstvo vanjskih poslova i europskih integracija, zadužena za poglavlja pregovora – pravne stečevine Europske unije Pravo poslovnog nastana i sloboda pružanja usluga te Pravo intelektualnog vlasništva.«.

IV.

U točki VI. iza podtočke 16. dodaju se podtočke 17. i 18. koje glase:

»17. Andrea Čović, Ministarstvo vanjskih poslova i europskih integracija, zadužena za poglavlje pregovora – pravne stečevine Europske unije Energetika;

18. Juraj Jerin, Ministarstvo vanjskih poslova i europskih integracija, zadužen za poglavlja pregovora – pravne stečevine Europske unije Financijski nadzor te Financijske i proračunske odredbe.«.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/00-03/06

Urbroj: 5030104-09-1

Zagreb, 25. ožujka 2009.

Predsjednik
dr. sc. Ivo Sanader, v. r.

Odluka, NN 39/2009-883